Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 183

10. évfolyam Évi óraszám: 74 óra Belépő tevékenységformák A mindennapi gazdasági kultúra szóbeli és írásbeli kommunikációja alapjainak elsajátítása, az egyszerűbb fogalmak és kifejezések pontos használata, az ismeretek és tapasztalatok megfogalmazása. A vállalkozási készségek és képességek megismerése, fejlesztése (kockázatvállalás, felelősségvállalás, önállóság, együttműködés képessége, vitakészség). Célra irányuló önálló tájékozódás az agrárgazdaságról, annak környezetéről. 2001/28/II. szám Témakörök Tartalmak A vállalkozások Az üzleti vállalkozás és nonprofit szervezetek elhatárolása, a vállalkozások csoporto - sítása, a vállalkozás alapításának, működésének és megszűnésének jogi keretei, az egyéni vállalkozások működésének kérdései, kapcsolat más vállalkozással. Pénzügyi ismeretek Árucsere és a pénz, bankszámlapénz és pénzhelyettesítők, ár, jövedelem, a pénzintézetek. A gazdálkodás személyi feltételei A munkaviszony, a munkaszerződés, a munkáltató és a munkavállaló jogai és kötelezettségei, az érdekképviselet. A tevékenység eredményének számbavétele a vállalkozás szintjén Ráfordítás, költség, kiadás, árbevétel, fedezeti összeg. Külgazdasági kapcsolatok Külkereskedelem, export, import. A továbbhaladás feltételei A tanulók legyenek képesek jellemezni a vállalkozások és a gazdasági szereplők kapcsolatát, megkülönböztetni az üzleti vállalkozást és a nonprofit vállalkozást, a vállalkozási formákat, a vállalkozási formák előnyeit és hátrányait. A tanulók ismerjék a legfontosabb gazdasági és pénzügyi fogalmakat. A tanulók ismerjék a költség, kiadás, ráfordítás, bevétel, fedezeti összeg, eredmény fogalmakat, kapcsolatukat az eredménnyel. Ismerjék a munkaviszony és munkaszerződés fogalmak tartalmát. AGRÁR ÉS GAZDASÁGI-SZOLGÁLTATÁSI ORIENTÁCIÓS GYAKORLATOK 9—10. évfolyam Célok és feladatok A tantárgy tanításának célja, hogy a tanulókat megismertesse az agrárgazdaság különböző színtereivel, és ezzel segítse pályaválasztásukat. Az alapvető gazdasági ismeretek elsajátítása után ismerjék, értsék a gazdasági élettel kapcsolatos legfontosabb alapfogalmakat, összefüggéseket és váljanak képessé ezek felhasználására későbbi tanulmányaikban, saját ügyeik intézésében. Értsék a tömegtájékoztatás gazdasági híreit, és legyenek képesek ezeket összekapcsolni megszerzett ismereteikkel. Az agrárágazatok tevékenységének sokszínű, tartalmas, aktív tanulói magatartást eredményező bemutatásával keltse fel a tanulók érdeklődését a szakterület iránt. A tanulók kapjanak lehetőséget a biológiai, kémiai, életviteli és gyakorlati ismeretek alkalmazására. Fogadják el a környezet- és természetvédelem fontosságát, sajátítsák el a rajzolvasási készségeket. Az ismeretkör segíti a tanulók gazdasági politikai kérdések felé orientálását az érdeklődésük megteremtésével, megfigyeléseik és személyes tapasztalataik megerősítésével. A természettudományos gyakorlatok célja a tanulók manuális készségének kialakítása a szervezett, gazdaságos, higiénikus munkavégzésen keresztül, és kellő gyakorlat biztosítása a laboratóriumi eszközök és készülékek használatához. A gyakorlatok végeztetésének célja a tudatos környezetszemlélet kialakítása, a kémiában, fizikában, biológiában tanult ismeretek elmélyítése. Neveljen a szakmai tevékenységekkel kapcsolatban tudatos, felelősségteljes magatartásra. 2001/28/II. szám A gazdaságok és üzemek látogatásának célja, hogy az agrárágazatok tevékenységének sokszínű, tartalmas, aktív tanulói magatartást és tanulási élményeket is eredményező bemutatásával keltse fel a tanulók érdeklődését a szakterület iránt, bizonyítsa be számukra az ágazat gazdasági jelentőségét, hosszú távú fejlődőképességét. Keltse fel az érdeklődést a szakterület termelési folyamatai iránt, mutassa be az egyes ágazatokban, munkakörökben végzett munkatevékenységeket, járuljon hozzá a tanulók egyéni életpályájának reális megtervezéséhez. A laboratóriumi gyakorlatok célja a tanulók gyakorlati készségeinek magalapozása, lehetőség nyújtása a szervezett, célirányos, biztonságos és higiénikus munkavégzésre, a munkaeszközök, laboratóriumi eszközök és készülékek használatának gyakorlása, neveljen a szakmai tevékenységekkel kapcsolatos tudatos, felelősségteljes magatartásra. Fejlesztési követelmények A tantárgyi foglalkozások során fejlődjenek a tanulók gyakorlati tevékenységhez szükséges képességei, így különösen az ismeretelemző-értékelő gondolkodás, a kreativitás, az önálló tapasztalatszerzés és ismeretalkalmazás képessége. A tanulók szokjanak hozzá a produktív, átgondolt, biztonságos munkavégzéshez, az önálló gyakorlati feladatmegoldáshoz, érezzék meg a tanulási eredmények, sikerek értékét, örömét. Ismerjék meg, fogadják el és tartsák be a gyakorlati tevékenységek végzéséhez szükséges magatartási szabályokat, magatartásformákat, így különösen a személyi higiénia szabályait és a technológiai utasítások pontos betartásának kötelezettségét. A tantárgyi tevékenység végzése során alakuljon ki bennük kötelességtudat, felelősségérzet, a társakra is figyelő, segítőkész magatartás, a mások munkájának, eredményeinek, teljesítményeinek tisztelete, erősödjék a tanulási és szakmai motiváció, a választott munkához, életpályához való kötődés. Fejlődjön kézügyességük, szóbeli és írásos szakmai kommunikációs képességeik, törekedjenek a szakmai nyelv szabatos és helyes használatára, írásos munkáikban az igényes külalakra, a pontosságra. Gazdaságok és üzemek látogatása: A tanulók legyenek képesek adott szempontok szerinti megfigyelésekre, tudják tapasztalataikat értékelni, elemezni, értsenek meg folyamatokat, összefüggéseket, azonosítsanak tanult fogalmakat, tapasztalataikról adott szempontok szerint legyenek képesek feljegyzéseket készíteni. Fogadják el és tartsák be a látogatott helyszínekre vonatkozó magatartási szabályokat. Munkaműveletek, munkahelyzetek kipróbálása során alkalmazkodjanak az adott terület szabályaihoz. Laboratóriumi gyakorlatok: A tanulók szokjanak hozzá az önálló és produktív gyakorlati tevékenységhez, alkalmazkodjanak a tevékenység körülményeihez, találják meg és fogadják el saját szerepüket a gyakorlati munkában. Helyesen használják az eszközöket, tartsák be a műveleti utasításokat, munkájuk legyen fegyelmezett. Előfelkészülés, illetve tanári bemutatás után önállóan tudjanak műveleteket elvégezni, a jelenségek, folyamatok magyarázata során helyesen alkalmazzák a tanult ismereteiket. A tanulók legyenek képesek a megfigyelések, mérések, kísérletek során nyert adatokat áttekinthetően rendszerezni, az eredményeket értelmezni, és azokból következtetéseket levonni.

Source: https://magyarkozlony.hu/hivatalos-lapok/34145cd25f9aa7ec2c8d6c5ee639013ee7e5234a/dokumentumok/c584b63fa3f2af6403fc7b320a4aba8f77c332a0/letoltes